
= CIO Cproptina m mome 


Isus i žena uhvaćena u preljubu 


FABER. se 


Julius Schnorr von Carolsfeld. Engraver: F. Obermann, inscribed lower right. Source: Die Bibel in 
Bildern, Plate 201 https://victorianweb.org/index.html 


PRELJUB 


Preljub osuđuju, u apsolutnoj mjeri, i Dekalog a za njim i proroci, dok će vjernost što je od 
obaju supružnika zahtijeva ženidba u potpunosti objaviti istom Krist. Međutim, posvemašnja 
vjernost koja se od žene traži već u starom Savezu može simbolizirati onu vjernost što je Bog 
očekuje od svoga naroda; zato će proroci nevjernost Savezu i osuđivati kao duhovni preljub. 


1. Ženidba i preljub. 
- Zakon zabranjuje preljub (Izl 20,14; Pnz 5,18; Jr 7,9; Mal 3,5), 


(Izl 20,14) 
14 
Ne čini preljuba! 


(Pnz 5,18) 
18 
Ne čini preljuba! 


(Jr 7,9) 

9 

Kako? Vi kradete, ubijate, činite preljubu, kunete se krivo, žrtvujete baalu i trčite za tuđim 
bogovima, kojih ne znate, 


(Mal 3,5) 

5 

Doći ću k vama na sud i brzo će ustati kao tužilac proti vračarima i preljubočincima, proti 
krivokletnicima i tlačiteljima najamnika i udovica i sirota i proti onima, koji bez straha izvrću 
pravo stranaca, veli Gospod nad vojskama. 


ali ga definira usko: to je čin kojim se povređuje pripadnost žene mužu ili zaručniku (Lev 
20,10; Pnz 22,22 sl). 


(Lev 20,10) 

10 

Ako netko sagriješi sa ženom udanom, sa ženom bližnjega svojega, imaju se smrću kazniti 
preljubočinac i preljubočinica. 


(Pnz 22,22 sl) 

22 

Ako se tko uhvati, gdje opći sa ženom udatom, neka umru oboje, čovjek koji je općio sa ženom i 
žena! Tako iskorijeni zlo u Izraelu! 

23 

Ako se netko sastane u gradu s djevojkom, koja je s jednim zaručena, i opći s njom, 

24 

Izvedite ih oboje pred gradska vrata i kamenujte ih na smrt: Djevojku, jer nije u gradu vikala za 
pomoć, i čovjeka, jer oskvrni zaručnicu bližnjega svojega. Tako istrijebi zlo iz svoje sredine! 

23 

Ako netko nađe zaručenu djevojku vani u polju, pa je siluje i opći s njom, neka umre samo čovjek, 
koji je općio s njom! 


26 
Djevojci neka se ne učini ništa! Djevojka nije učinila grijeh, što zaslužuje smrt. Slučaj je sličan, 
kao kad netko skoči na drugoga i ubije ga. 


Tu je, dakle, žena prije mužev predmet (Izl 20,17) 


(Izl 20,17) 

17 

Ne poželi kuće bližnjega svojega! Ne poželi žene bližnjega svojega, ni sluge njegova, sluškinje 
njegove, vola njegova, magarca njegova, ni igdje išta, što pripada bližnjemu tvojemu!" 


negoli osoba s kojom je muž jedno u vjernosti uzajamne ljubavi (Post 2,23 sl). 


(Post 2,23 sl) 

23 

Tada Adam reče: "Ta je napokon kost od kostiju mojih i meso od mesa mojega. Ona će se zvati 
žena, jer je uzeta od čovjeka." 

24 

Zato ostavlja muž oca i mater i prianja za ženu svoju, i budu jedno tijelo. 


A to ponižavanje žene povezano je s pojavom mnogoženstva, koje se povezuje s jednim 
Kajinovim potomkom, poznatim po svojoj nasilnosti (Post 4,19). 


(Post 4,19) 
19 
Lamek uze sebi dvije žene. Jedna se zvala Ada, druga Sila. 


Mnogoženstvo će se dugo vremena trpjeti (Pnz 21,15; usp. 17,17; Lev 18,18); 


(Pnz 21,15; 17,17) 

15 

Ako netko ima dvije žene, jednu, koju više ljubi, i drugu, koju manje ljubi, pa ako su mu one, 
ljubljena i manje ljubljena, rodile sinove, a prvorođenac bi bio od manje ljubljene, 

17 

I neka nema mnogo žena, da ne otpadne srce njegovo! I neka ne nagomila sebi mnogo srebro i 
zlato! 


(Lev 18,18) 

18 

Također ne smiješ uzeti žene k sestri njezinoj i time svađu uzbuđivati, kad bi s njom općio uz onu za 
života njezina! 


ipak mudraci, koji ukazuju na težinu preljuba (Izr 6,24-29; Sir 23,22-26), 


(Izr 6,24-29) 

24 

Cuvat će te od zle žene, od glatka jezika tuđinke. 

23 

Ne nosi u srcu svojemu požude za ljepotom njezinom, ni da te uhvati trepavicama svojim! 
26 


Jer sa bludnice spadne čovjek na komad kruha, a žena muževa ide u potjeru za dragocjenim 
životom 

27 

Može i se oganj skriti u njedrima, a da se ne upali odjeća? 

28 

Može li tko hoditi po živom ugljevlju, a da ne ožeže svoje noge ? 

29 

Tako biva onome, koji ide k ženi drugoga i tko se je dotakne, ne ostaje bez kazne. 


(Sir 23,22-26) 

Isto tako biva ženi koja ostavi svojega muža i podmetne mu baštinika od drugoga. Jer je prvo bila 
neposlušna Zakonu Svevišnjega, drugo, ogriješila se o svojega muža, i treće, počinila je preljub i 
pribavila sebi djecu od drugoga muškarca. Takva će biti izvedena pred zajednicu, i o njezinoj djeci 
povest će se istraga. Djeca joj ne će uhvatiti korijena i njezine grane ne će donijeti ploda. Ona 
ostavlja iza sebe prokletu uspomenu, i njezina sramota se ne će nikada iskorijeniti. 

(Iz Biblije u prijevodu Ivana Šarića, popravljeno izdanje, 2011. napomena Milan Kušnjačić) 


pozivaju čovjeka da svoju ljubav pridrži samo ženi svoje mladosti (Izr 5,15-19; Mal 2,14 sl). 


(Izr 5,15-19) 

13 

Pij vodu iz svojega vlastitog studenca i žuborvodu iz svojega vrela! 
16 

Moraju li se tvoji izvori razlijevati i potoci tvoji po ulicama? 

17 

Ne, nego su oni samo tvoji, a nijesu tuđinovi s tobom. 

18 

Neka je blagoslovljen izvor tvoj i veseli se ženi mladosti svoje: 

19 

Košuti punoj miline, srni punoj ljupkosti, neka te ljubav k njoj smije uvijek zanijeti i naslađuj se 
vazda u ljubavi njezinoj! 


(Mal 2,14 sl) 

14 

Pitate: 'Zašto to?' Samo zato, jer je Gospod bio svjedok između tebe i žene mladosti tvoje, kojoj si 
ti sada prelomio vjernost, premda je bila drugarica tvoja, vjerena žena tvoja, po savezu. 

15 

Tako ne radi nitko, koji još ima kakav ostatak od duha Božjega. A što traži Jedan? Sjeme Božje! 
Čuvajte Duha Božjega, kojega imate! Ne radite nevjerno na ženi mladosti svoje! 


Štoviše, oni osuđuju pohađanje bludnica, mada time čovjek ne postaje preljubnikom (Izr 
23,27; Sir 9,3.6). 


(Izr 23,27) 
27 
Jer je bludnica duboka jama, tuđa žena tijesan studenac. 


(Sir 9,3.6) 
Ne približavaj se kojoj drugoj ženi da ne upadneš u njezinu zamku! Ne druži se s bludnicama da ne 
izgubiš svojega imutka! 


Isus, čije milosrđe spašava preljubnicu iako osuđuje njezin grijeh (Iv 8,1-11), 


(Dv 8,11) 

] 

A Isus otide na Maslinsku goru. 

2 

Rano ujutro dođe opet u hram. Sav narod pohrli k njemu. On sjede i uze ih učiti. 

3 

Tada književnici i farizeji dovedoše ženu zatečenu u preljubi, postaviše je na sredinu 

4 

I rekoše mu: "Učitelju, ova je žena sada zatečena u preljubi. 

5 

Mojsije nam je zapovjedio u zakonu, da takve kamenujemo. A ti što veliš?" 

6 

Ovim pitanjem htjedoše ga, kušati, da bi ga mogli optužiti. Isus se nagnu dolje i uze pisati prstom 
po zemlji. 

7 

Kad su ga jednako pitali, uspravi se i reče im: "Tko je među vama bez grijeha, neka prvi baci 
kamen na nju!" 

8 

I opet se sagnu i pisao je po zemlji. 

9 

Kad su čuli odgovor, stadoše izlaziti jedan za drugim počevši d starješina. I ostade Isus sam sa 
ženom, koja je stajala na sredini. 

10 

Isus se uspravi i upita: "Ženo, gdje su oni koji su te tužili? Nitko te ne osudi?" 

11 

Ona odgovori: "Nitko, Gospodine!" Tada reče Isus: "Ni ja te neću osuditi. Idi, i od sada više ne 
griješi!" 


otkriva sve dimenzije bračne vjernosti (Mt 5,27 sl. 31 sl//; 19,9//); 


(Mt 5,27 sl. 31 sl; 19,9) 

27 

Čuli ste, da je bilo rečeno: Ne čini preljube! 

28 

A ja vam kažem: Svaki, koji pogleda na ženu požudno, već je u srcu svojemu učinio s njom 
preljubu. 

31 

Nadalje je bilo rečeno: Tko hoće da pusti ženu svoju, neka joj dadne knjigu raspusnu! 

32 

A ja vam kažem: Svaki, koji pusti ženu svoju — osim zbog preljube — ,navodi je, da čini preljubu; i 
tko puštenicu uzme za ženu, čini preljubu. 

9 

Ali vam ja kažem: "Tko pusti svoju ženu — osim zbog preljube — i oženi se drugom, čini preljubu. I 
tko uzme puštenicu, čini preljubu." 


(MK 10,11-12) 
11 
On im objasni: "Tko otpusti ženu svoju i uzme drugu, čini preljubu na njoj. 


12 
Ako žena ostavi muža svojega i uzme drugoga, čini preljubu." 


(Lk 16,18) 

18 

Tko pusti ženu svoju i oženi se drugom, preljubu čini; i tko se oženi otpuštenicom, isto tako 
preljubu čini. 


ona obvezuje i muža jednako kao i ženu (MK 10,11); 


(MK 10,11) 
11 
On im objasni: "Tko otpusti ženu svoju i uzme drugu, čini preljubu na njoj. 


povezuje ih nerazrješivo (Mt 19,6) 


(Mt 19,6) 
6 
Oni dakle nijesu više dvoje nego jedno tijelo. I što je Bog svezao, ne smije čovjek rastavljati." 


i nutarnje (Mt 5,28); 


(Mt 5,28) 

28 

A ja vam kažem: Svaki, koji pogleda na ženu požudno, već je u srcu svojemu učinio s njom 
preljubu. 


oženiti se nakon rastave znači biti preljubnik; a željeti se združiti snekim drugim osim sa 
svojim supružnikom znači biti preljubnik u srcu. Da bi izbjegao taj grijeh koji isključuje iz 
Kraljevstva (1 Kor 6,9), 


(1 Kor 6,9) 

9 

Ili ne znate, da nepravednici neće baštiniti kraljevstva Božjega? Ne varajte se: "ni bludnici, ni 
idolopoklonici, ni preljubočinci, ni mekoputnici, ni muželožnici, 


Pavao podsjeća kako u ljubavi treba tražiti izvor vjernosti (Rim 13,9 sl). 


(Rim 13,9 sl) 

9 

Jer zapovijedi: "Ne čini preljube! Ne ubijaj! Ne kradi! Ne svjedoči lažno! Ne želi požudno! I svaka 
druga zapovijed u ovoj se riječi sadrži: Ljubi bližnjega svojega kao samoga sebe!" 

10 

Ljubav ne čini zla bližnjemu. Ljubav je dakle izvršenje zakona. 


Tako se neće okaljati svetost ženidbe (Heb 13,4). 
(Heb 13,4) 


4 
Ženidbu neka drže svi u časti, i postelja ženidbena neka bude čista, jer bludnicima i 


preljubočincima sudit će Bog. 


2. Savez i preljub. 
- Savez koji čovjeka ima povezati s Bogom vezom vjerne ljubavi proroci prikazuju pomoću 
znamenja nerazrješive ženidbe (Hoš 2,21 sl; Iz 54,5 sl; usp. zaručnik); 


(Hoš 2,20 sl) 

20 

Zaručit ću te sebi u vjernosti, da me spoznaš kao Gospoda. 

ŽI 

U onaj ću se dan odazvati", govori Gospod, "odazvat ću se nebu, i ono će se odazvati zemlji. 


(Iz 54,5 sl) 

5 

Jer muž tvoj jest stvoritelj tvoj, — "Gospod nad vojskama" ime je njegovo, — i otkupitelj tvoj jest 
Svetac Izraelov, — "Bog cijele zemlje", tako se on zove. 

6 

Jer kao ženu, koja je ostavljena i od srca ožalošćena, tako te zove natrag Gospod. "Može li se 
pogrditi žena mladosti?" govori Bog tvoj. 


zato se nevjera naroda žigoše kao preljub i bludničenje (Hoš 2,4), 


(Hoš 2,2 sl) 

2 

Potegnite mater svoju na odgovor! Potegnite je na odgovor, jer mi ona nije više žena, i ja joj više 
nijesam muž. Neka ukloni znakove idolske s lica svojega, likove idolske s prsiju svojih! 

3 

Inače svući ću s nje odjeću njezinu i učinit ću je, kakva je bila, kad se je istom rodila. Napravit ću 
je kao pustinju i načinit ću je kao suhu zemlju, i pustit ću je da umre od žeđi. 

4 

I neću štedjeti ni djece njezine; jer su djeca bludnička; 


jer se narod predaje štovanju kumira kao što se bludnica predaje svojim ljubavnicima: iz 
interesa (Hoš 2,7; 4,10; Jr 5,7; 13,27; Ez 23,43 sl; Iz 57,3). 


(Hoš 2,5) 

I 

Jer je mati njihova bila bludnica; koja ih rodila, činila je sramotu, jer je govorila: 'Trčat ću za 
milosnicima svojim, koji mi daju kruh i vodu, vunu i lan, ulje i piće. 

(Hoš 4,10) 

10 

Žrtveno će meso jesti, ali se neće od toga nasititi. Službu će idolsku držati, ali neće od toga imati 
blagoslova, jer su odbacili štovanje Gospoda. 


(Jr 5,7; 13,27) 
7 
"Kako bih ti ja još oprostio? Sinovi su mi tvoji postali nevjerni i zaklinjali se idolima ništavim. 
Učinio sam savez s njima. Ali oni poništiše zavjet i postadoše gosti u kući idolskoj. 
27 
Preljubočinstvo tvoje, bestidan grohot tvoj, sramotnu bludnost tvoju: po humovima, na poljima 


vidio sam gadove tvoje. Teško tebi, Jerusaleme, ti nijesi čist, i dokle će to još potrajati?" 


(Ez 23,43 sl) 

43 

Tada sam rekao: 'Ne čine li na taj način preljubu? 

44 

Kao što čini bludnica, čine sad nečistoću. Idu k njoj, kao što se ide k bludnici. Tako idu k Oholi i k 
Oholibi, ženama nevaljalim. 


(12 57,3) 
3 
A vi pristupite ovamo, sinovi vračare, rode preljubočinice i bludnice! 


Isus uzima tu sliku kad osuđuje nedostatak vjere; "'preljubničkim naraštajem'' naziva 
nevjerujuće koji traže znakove, i nevjerne koji se stide njega i njegova evanđelja (Mt 12,39; 
16,4; Mk 8,38). 


(Mt 12,39; 16,4) 

39 

On im reče: "Zao i preljubotvoran rod traži znak. Ali mu se neće dati drugi znak osim znaka 
proroka Jone. 

4 

Rod zao i preljubotvoran traži znak. Ali neće mu se dati drugi znak osim znaka Jone." Stim ih 
ostavi i otide. 


(Mk 8,38) 

38 

Tko se stidi mene i mojih riječi pred ovim preljubotvornim i grješnim naraštajem, toga će se i Sin 
čovječji stidjeti, kad dođe u slavi Oca svojega sa svetim anđelima." 


A sv. Jakov zove preljubom svako pogađanje između ljubavi prema Bogu i ljubavi prema 
svijetu (Jak 4,4). 


(Jak 4,4) 
4 
Preljubočinci, ne znate li, da je prijateljstvo ovoga svijeta neprijateljstvo Bogu? Tko dakle hoće da 


bude prijatelj svijetu, postao je neprijatelj Božji. 


Kroz te osude izlazi na vidjelo apsolutna vjernost koja je istodobno i plod i zahtjev ljubavi. 


- sastavio Milan Kušnjačić, 11. rujna 2023. 


